Vaijoki

Vaijoki er ei elv i Enare og Utsjok kommune i Lappland i Finland. Den er hovedtilløpselv til innsjøen Iijärvi, som er utspring for Neidenelva.

Selve Vaijoki starter i innsjøen Vaijärvi (259,1 moh.), som er den nederste av en kjede av mindre innsjøer, som med liten høydeforskjell og korte elver mellom dem, strekker seg nordover til Čiekŋalisjávri (263,3 moh.). Innsjøene får tilløp fra en rekke bekker sørvest for Stuorra-Dievjá i Utsjok kommune. Vassdragets fjerneste kilde ligger dog i ei myr nordvest for Vaijärvi, hvorfra en liten bekk renner mot nordøst via Suolojávri til Čiekŋalisjávri. Vaijärvi får også tilløp fra Bikkejohka, som kommer inn fra vest og har utspring sør for Guorboaivi.

Fra Vaijärvi renner Vaijoki i sørlig retning til den munner ut helt sør i Iijärvi. De største sideelvene er Nikolasjoki og Čoarvejohka, som kommer inn fra vest, samt Sammuttijoki, som kommer inn fra sør like før Vaijokis munning i Iijärvi.

Fotnoter

Referanser 

Elver i Enare kommune
Elver i Utsjok kommune
Neidenvassdraget